title: مطار فاس الدولي
text: كتهز لمحطة لجوية اللولة 500.000 مسافر فلعام ولوسع ديالها 5.000m². وهاد لمحطة خاصة بالرحلات ديال الداخيل. لمحطة لجوية التانية كاتهز 2.500.000 مسافر فلعام فمساحة 28.000m². هاد لمحطة فيها بزاف ديال التجهيزات التكنولوجية اللي متطورة بزاف، ولافاصاد ديالها اللي من الزاج كتضمن الضو ديال الشمش يضوي لمطار بالنهار. لمطار ديال فاس كايعكس الترات لمغريبي لأصيل بالديكورات ديالو ولمنحوتات ديال الزليج والݣبص. كاين خط ديال الطوبيس كايهز من لمطار حتى لمحطة ديال التران ديال فاس. هاد الريحلة كاتشد 40 دقيقة ديال لوقت. كاينين حتى طاكسيات صغار فلخرجة ديال لمطار.